
19. zasadnutie							Bod programu MZ č.: 5
MZ mesta Trnava							Materiál č.: 10
9. 11. 2025
Zriadenie vecného bremena v súvislosti s rozšírením distribučnej siete na Ulici Bratislavskej v Trnave – (Západoslovenská distribučná, a. s.)
Návrh predkladá:						Návrh spracoval:
Majetková komisia MZ					Mgr. Gabriela Bučányová									Odbor majetkový
Spracované: 25. 11. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025

Návrh uznesenia 
k zriadeniu vecného bremena v súvislosti s rozšírením distribučnej siete na Ulici Bratislavskej v Trnave – Západoslovenská distribučná, a. s.
Mestské zastupiteľstvo mesta Trnava po prerokovaní:
1. Súhlasí
s použitím pozemkov vo vlastníctve Mesta Trnava v k. ú. Trnava parcela registra „E“ č. 2894/4, 2894/3, 1960/2 a parcela registra „C“ č. 9075/7, 9033/3, 9033/4, 9005/4 a 9033/2 na uloženie inžinierskych sietí NN kábla a rozvodnej skrine SR4 v súvislosti s rozšírením distribučnej siete na Ulici Bratislavskej v Trnave pre účely vydania stavebného povolenia podľa geometrického plánu č. 51/2025 a GP č. 67/2025 a podľa projektovej dokumentácie odsúhlasenej stavebným úradom pre žiadateľa Západoslovenská distribučná, a. s., Čulenova 6, 816 47 Bratislava, IČO: 36 361 518 v zastúpení Jurajom H. 
2. Schvaľuje
zriadenie odplatného časovo neobmedzeného vecného bremena na pozemkoch vo vlastníctve Mesta Trnava v k. ú. Trnava, ako povinného z vecného bremena, podľa GP č. 51/2025 úradne overeného pod č. G1 629/2025 zo dňa 29. 5. 2025 a GP č. 67/2025 úradne overeného pod č. G1-849/2025 Okresným úradom Trnava, katastrálnym odborom a podľa dokumentácie schválenej stavebným úradom:
· parcela registra „E“ č. 2894/4 druh pozemku Ostatná plocha s výmerou 143 m2, zapísaná na LV č. 5000, podľa GP č. 51/2025 ako diel č. 1 so záberom 1 m2 
· parcela registra „E“ č. 2894/3 druh pozemku Ostatná plocha s výmerou 155 m2, zapísaná na LV č. 5000, podľa GP č. 51/2025 ako diel č. 2 so záberom 14 m2
· parcela registra „E“ č. 1960/2 druh pozemku zastavaná plocha a nádvorie s výmerou 5263 m2, zapísaná na LV č. 11228, podľa GP č. 51/2025 ako diel č. 3 so záberom 28 m2 
· parcela registra „C“ č. 9075/7 druh pozemku zastavaná plocha a nádvorie s výmerou 132 m2, zapísaná na LV č. 4, podľa GP č. 51/2025 ako diel č. 4 so záberom 101 m2 a umiestnenie jednej rozvodnej skrine SR4
· parcela registra „C“ č. 9033/3 druh pozemku zastavaná plocha a nádvorie s výmerou 449 m2, zapísaná na LV č. 4, podľa GP č. 51/2025 ako diel č. 5 so záberom 52 m2 
· parcela registra „C“ č. 9005/4 druh pozemku zastavaná plocha a nádvorie s výmerou 199 m2, zapísaná na LV č. 11228, podľa GP č. 51/2025 ako diel č. 6 so záberom 159 m2 
· parcela registra „C“ č. 9033/2 druh pozemku zastavaná plocha a nádvorie s výmerou 7981 m2, zapísaná na LV č. 11228, podľa GP č. 67/2025 ako diel č. 1 so záberom 126 m2 
v prospech spoločnosti Západoslovenská distribučná, a.s., Čulenova 6, 816 47 Bratislava, IČO: 36 361 518 v zastúpení Jurajom H., ako oprávneného z vecného bremena. Odplata za zriadenie vecného bremena je stanovená vo výške 624,77 pri dĺže siete 385 m a 318,06 eura za umiestnenie rozvodnej skrine SR4. Platiteľom odplaty bude Juraj H. zároveň investor stavby umožní spoločnosti TT-IT, s.r.o., Trhová 2, 917 01 Trnava, IČO: 44 102 771 pripokládku chráničiek pre optickú sieť TOMNET v celej dĺžke výkopov na základe osobitnej dohody.
Zriadenie vecného bremena spočíva v povinnosti Povinného z vecného bremena t. j. Mesta Trnava strpieť na častiach zaťažených nehnuteľností, v rozsahu vyznačenom na GP č. 51/2025 a GP č. 67/2025, ako koridor vecných bremien:
· [bookmark: _Hlk160707979]zriadenie a uloženie Elektroenergetického zariadenia - NN káblov, 
· užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy Elektroenergetického zariadenia - NN káblov, a ich odstránenie,
· vstup osôb a vjazd vozidiel, strojov a iných mechanizmov Oprávneného z vecného bremena z dôvodu prevádzky, údržby, opráv a rekonštrukcie Elektroenergetického zariadenia – NN káblov v nevyhnutnej miere.
Návrh do katastra nehnuteľností a náklady s tým spojené znáša investor stavby t. j. Západoslovenská distribučná, a. s., Čulenova 6, 816 47 Bratislava, IČO: 36 361 518 v zastúpení Jurajom H. 
3. Ukladá
Mestskému úradu v Trnave
a) Odbor majetkový:
Postúpiť na odbor právny podklady na vypracovanie zmluvy v zmysle bodu 2. tohto uznesenia 
Termín: 31. 12. 2025
b) Odbor právny:
Pripraviť zmluvu o zriadení vecného bremena v zmysle bodu 2. tohto uznesenia a predložiť na podpis druhej a tretej strane
Termín: do 28. 2. 2026

Dôvodová správa
Mesto Trnava, MsÚ v Trnave obdržal dňa 24.10.2025 žiadosť spoločnosti Západoslovenská distribučná, a. s., Čulenova 6, 816 47 Bratislava, IČO: 36 361 518 v zastúpení Jurajom H. Trnava o súhlas s použitím pozemkov a zriadenie vecného bremena in personam k umiestneniu inžinierskej siete – NN kábla, v celkovej dĺžke 385 m, v súvislosti so výstavbou rozšírenia distribučnej siete ZSDIS na Ulici Bratislavskej v Trnave. Prílohou žiadosti bol geometrický plán č. 51/2025 a 67/2025 na priznanie práva uloženia inžinierskej siete – NN kábla. 
Západoslovenská distribučná, a. s. v predmetnej lokalite chce rozšíriť distribučnú sieť ZSDIS, ktorá zasahuje do pozemkov vo vlastníctve Mesta Trnava, v k. ú. Trnava v meste Trnava. Taktiež bude v rámci rozvodov vybudovaná jedna rozvodná skriňa SR4. Predmetnou stavbou budú dotknuté nasledovné pozemky:
· parcela registra „E“ č. 2894/4 druh pozemku Ostatná plocha s výmerou 143 m2, zapísaná na LV č. 5000, podľa GP č. 51/2025 ako diel č. 1 so záberom 1 m2 
· parcela registra „E“ č. 2894/3 druh pozemku Ostatná plocha s výmerou 155 m2, zapísaná na LV č. 5000, podľa GP č. 51/2025 ako diel č. 2 so záberom 14 m2
· parcela registra „E“ č. 1960/2 druh pozemku zastavaná plocha a nádvorie s výmerou 5263 m2, zapísaná na LV č. 11228, podľa GP č. 51/2025 ako diel č. 3 so záberom 28 m2 
· parcela registra „C“ č. 9075/7 druh pozemku zastavaná plocha a nádvorie s výmerou 132 m2, zapísaná na LV č. 4, podľa GP č. 51/2025 ako diel č. 4 so záberom 101 m2 a umiestnenie jednej rozvodnej skrine SR4
· parcela registra „C“ č. 9033/3 druh pozemku zastavaná plocha a nádvorie s výmerou 449 m2, zapísaná na LV č. 4, podľa GP č. 51/2025 ako diel č. 5 so záberom 52 m2 
· parcela registra „C“ č. 9005/4 druh pozemku zastavaná plocha a nádvorie s výmerou 199 m2, zapísaná na LV č. 11228, podľa GP č. 51/2025 ako diel č. 6 so záberom 159 m2 
· parcela registra „C“ č. 9033/2 druh pozemku zastavaná plocha a nádvorie s výmerou 7981 m2, zapísaná na LV č. 11228, podľa GP č. 67/2025 ako diel č. 1 so záberom 126 m2 
Podľa postupu v § 20 ods. 1 Zásad hospodárenia a nakladania s majetkom Mesta a s majetkom štátu, ktorý Mesto užíva, v znení neskorších doplnkov (ďalej len "Zásad") je možné podzemné vedenia rozvodov inžinierskych sietí: elektriny a plynu v zastavanom území mesta, tepla, vody, kanalizácie, verejného osvetlenia, umiestňovať na pozemkoch vo vlastníctve mesta tak, že na takéto pozemky bude zriadené odplatné časovo neobmedzené vecné bremeno v prospech vlastníka, príp. prevádzkovateľa siete resp. každodobého vlastníka siete. V prípade, že to umožní ochranné pásmo rozvodov, aj za podmienky umožnenia pripokládky potrebného počtu chráničiek mestu Trnava, prípadne inému subjektu založenému mestom, na základe osobitnej dohody.
Výška jednorazovej primeranej náhrady sa stanoví podľa dĺžky siete a počtu nadzemných prvkov. Mestské zastupiteľstvo môže v ojedinelých odôvodnených prípadoch upustiť od uplatnenia jednorazovej primeranej náhrady za úžívanie nehnuteľností. 
K predloženej žiadosti sa vyjadril súhlasne odbor územného rozvoja a koncepcií. Vo svojom stanovisku uviedol, že žiadosti je možné vyhovieť za dodržania podmienok odborných referátov MsÚ Trnava, ktoré vyplynú v povoľovacom procese a zároveň konštatuje, že stavba môže ovplyvniť budúce využitie pozemkov mesta.
Na základe vyššie uvedeného a v zmysle § 20 ods. 1. Zásad v platnom znení a v zmysle príkazu primátora mesta č. 1/2025 sa jednorazovou primeranou náhradou za obmedzenie užívania nehnuteľností v tomto prípade rozumie výška jednorazovej primeranej náhrady stanovená podľa dĺžky siete v intervale nad 100 m do 500 m vrátane t. j. pri dĺžke sietí 385 m je výška odplaty stanovená na sumu 624,77 eura. 
Zriadenie vecného bremena bude spočívať v povinnosti Povinného t. j. Mesta Trnava strpieť na častiach zaťažených nehnuteľností, v rozsahu vyznačenom v geometrickom pláne č. 51/2025 a č. 67/2025, ako koridor vecných bremien:
a) zriadenie a uloženie Elektroenergetických zariadení


b) užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy Elektroenergetických zariadení a ich odstránenie 
c) právo vstupu oprávnených pracovníkov na dotknuté pozemky za účelom výkonu uvedených činností
TT-IT, s.r.o., so sídlom, Ulica Trhová 2, 917 00 Trnava, ako správca metropolitnej optickej siete Tomnet, vo svojom vyjadrení zo dňa 05.11.2025, požaduje pripokládku HDPE chráničky (priemer 40 mm) pre potreby mestskej optickej siete Tomnet v celej dĺžke výkopov vrátane podtláčok komunikácií, na základe osobitnej dohody. 
Podľa postupu v § 20 ods. 10 Zásad v platnom znení a v zmysle príkazu primátora mesta č. 1/2025 skrinky na uloženie technológií je možné umiestňovať na pozemkoch vo vlastníctve mesta len v dotyku s fasádou budovy alebo s oplotením, a to v prípadoch ak ich nie je možné umiestniť na pozemku vo vlastníctve stavebníka. Na takéto pozemky bude zriadené odplatné, časovo neobmedzené vecné bremeno v prospech vlastníka príslušnej inžinierskej siete, alebo prípojky, ku ktorej daná skrinka patrí. Odplata za zriadenie vecného bremena za umiestnenie rozvodnej skrine SR4 podľa Zásad v platnom znení na pozemku p. č. 9075/7 je stanovená sumou 318,06 eura/ks.
Majetková komisia na svojom zasadnutí dňa 18. 11. 2025 vyššie uvedené prerokovala a odporučila mestskému zastupiteľstvu, za dodržania podmienky umožnenia pripokládky HDPE chráničky pre potreby mestskej optickej siete TOMNET, súhlasiť s umiestnením inžinierskej siete – NN káblov a jednej rozvodnej skrine SR4 na pozemkoch vo vlastníctve Mesta Trnava v k. ú. Trnava, podľa projektovej dokumentácie odsúhlasenej stavebným úradom a podľa GP č. 51/2025 a GP č. 67/2025 a zároveň schváliť zriadenie odplatného časovo neobmedzeného vecného bremena na pozemky parcela registra „E“ č. 2894/4, 2894/3, 1960/2 a pozemky parcela registra „C“ č. 9075/7, 9033/3, 9033/4, 9005/4 a 9033/2 za výšku náhrady 624,77 eura za umiestnené NN kábla a 318,06 eura za umiestnenie skrinky, vo vlastníctve Mesta Trnava v prospech vlastníka stavby t. j. Západoslovenská distribučná, a. s., Čulenova 6, 816 47 Bratislava, IČO: 36 361 518 pričom platiteľom odplaty bude Juraj H. Návrh na vklad do katastra nehnuteľností a náklady spojené s vkladom zabezpečí platiteľ odplaty.
Na prijatie uznesenia je potrebný súhlas nadpolovičnej väčšiny prítomných poslancov MZ mesta Trnava.

Prílohy
Obrázok 1
[image: situácia stavby: lokalita Bratislavská ul. a časť Coburgovej ulice.]
Obrázok 2
[image: vyznačenie koridoru vecného bremena - NN kábel, podľa geometrického plánu č. 51/2025 + vyznačenie rozvodnej skrine SR4]
Obrázok 3
[image: vyznačenie koridoru vecných bremien NN kábla na časti Coburgovej ulice, podľa GP č. 67/2025]

